REPUBLIKA HRVATSKA

OSNOVNA ŠKOLA STARI JANKOVCI

STARI JANKOVCI

**OBRAZLOŽENJE PRIJEDLOGA FINANCIJSKOG PLANA ZA 2024. GODINU I**

**PROJEKCIJA PLANA ZA 2025. I 2026. GODINU**

Prijedlog Financijskog plana za 2024. i projekcija za 2025. i 2026. godinu temelji se na Zakonu o proračunu (NN 144/21), Zakonu o uvođenju euraa kao službene valute u Republici Hrvatskoj (NN 57/22,88/22) te Uputama za izradu proračuna Vukovarsko-srijemske županije, Zakonu o fiskalnoj odgovornosti (NN 111/18,83/23), Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19), Pravilnika o proračunskim klasifikacijama (NN 26/10,120/13,1/20), Pravilnika o proračunskom računovodstvu i Računskom planu (NN 124/14,115/15,87/16,3/18,129/19,

108/20) i ostalih propisa koji reguliraju ovo područje.

Financijski plan sastoji se od plana za proračunsku godinu 2024. te projekcija za slijedeće dvije, 2025. i 2026. godinu. Prihodi i primitci te rashodi i izdaci za 2024. godinu iskazani su na razini skupine, isto kao i za 2025. i 2026. godinu.

**Obrazloženje općeg dijela financijskog plana**

**– *Račun prihoda i rashoda***

**Prihodi**

Ukupni prihodi poslovanja za 2024. godinu planirani su u iznosu od 1.406.240,00 eura.

**Skupina 63 – Pomoći iz inozemstva i od subjekata unutar općeg proračuna**

636 - prihodi od Ministarstva znanosti i obrazovanja planirani su u iznosu od 1.110.570,00 eura, a namijenjeni su financiranju rashoda za zaposlene, nabavu lektire i udžbenika.

638 - prihodi vezani uz provedbu projekta „Razvoj STEM programa u Osnovnoj školi Stari Jankovci“, a planirani su u iznosu od 204.555,00 eura.

**Skupina 64 – Prihodi od imovine**

641 - prihodi koje škola ostvaruje na temelju zateznih kamata, a planirani su u iznosu od 40,00 eura.

**Skupina 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

661 – prihodi ostvareni od najma školskog prostora, a planirani su u iznosu od 260,00 eura.

663 – prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna, a planirani su u iznosu od 220,00 eura. Najčešće je riječ o donacijama turističkih agencija za dnevnice učitelja.

**Skupina 67 – Prihodi iz nadležnog proračuna i od HZZO-a temeljem ugovornih obveza**

671- prihodi iz županijskog proračuna namijenjeni financiranju redovne djelatnosti škole, projekta besplatne prehrane, sheme voća i mlijeka te održavanju i obnovi nefinancijske imovine. Planirani su u iznosu od 90.595,00 eura.

Ukupni prihodi za 2025. i 2026. godinu umanjeni su, s obzirom da će tijekom 2024. godine završiti provedba projekta „Razvoj STEM programa u Osnovnoj školi Stari Jankovci“.

**Skupina 84 – Primici od financijske imovine i zaduživanja**

844-OŠ Stari Jankovci je za potrebe financiranja projekta „Razvoj STEM programa u Osnovnoj školi Stari Jankovci“ uzela kredit u OTP banci. Planirano je da će se tijekom 2024. godine, iskoristiti i ostatak dogovorenog kredita u iznosu od 22.500,00 eura.

**Rashodi**

Ukupni rashodi za 2024. godinu planirani su u iznosu od 1.406.240,00 eura, od čega rashodi poslovanja u iznosu od 1.398.698,00 eura te rashodi za nabavu nefinancijske imovine u iznosu od 7.542,00 eura.

**Skupina 31-Rashodi za zaposlene**

Rashodi su planirani u iznosu od 1.005.175,00 eura, a namijenjeni su za financiranje plaća i ostalih rashoda za zaposlene. Financiraju se iz sredstava ostalih pomoći odnosno sredstava Ministarstva znanosti i obrazovanja te sredstava Vukovarsko-srijemske županije za plaću pomoćnika u nastavi.

**Skupina 32-Materijalni rashodi**

Planirani su u ukupnom iznosu od 264.389,00 eura, a financiraju se iz općih prihoda i primitaka (82.970,00 eura), EU pomoći (83.099,00 eura) za financiranje ugovora o djelu i ostalih projektnih aktivnosti, ostalih pomoći (97.800,00 eura), vlastitih prihoda (300,00 eura), donacija (220,00 eura).

**Skupina 34-Financijski rashodi**

Planirani su u iznosu od 3.100,00 eura, a odnose se na kamate za primljeni kredit (2.720,00 eura), naknadu banke (370,00 eura) te zatezne kamate u slučaju s kašnjenjem u plaćanju računa, a financirani su općim prihodima i primicima.

**Skupina 37-Naknade građanima i kućanstvima na temelju osiguranja i druge naknade**

Planirani su u iznosu od 6.900,00 eura, a odnose se na nabavu udžbenika, koji su financirani sredstvima Ministarstva.

**Skupina 38-Ostali rashodi**

Planirani su u iznosu od 119.134,00 eura, a odnosi se na prebacivanje sredstava poslovnim partnerima na projektu „Razvoj STEM programa u Osnovnoj školi Stari Jankovci“.

**Skupina 42-Rashodi za nabavu proizvedene dugotrajne imovine**

Rashodi su planirani u ukupnom iznosu od 7.542,00 eura, a odnose se na nabavu lektire i udžbenika, koji su većim dijelom financirani sredstvima Ministarstva (4.870,00 eura) te jednim dijelom općim prihodima i primicima (150,00 eura). Dio rashoda (2.322,00 eura) odnosi se na nabavu opreme u sklopu projekta „Razvoj STEM programa u Osnovnoj školi Stari Jankovci“.Planirana je i nabava uredske opreme (200,00 eura) iz izvoraopći prihodi i primici.

Rashodi za 2025. i 2026. godinu umanjeni su, s obzirom da će tijekom 2024. godine završiti provedba projekta „Razvoj STEM programa u Osnovnoj školi Stari Jankovci“.

**Skupina 54**-**Izdaci za otplatu glavnice primljenih kredita i zajmova**

Tijekom 2024. godine planiran je povrat dijela kredita koji je iskorišten u 2023. godini, u iznosu od 110.000,00 eura. Kredit će se vratiti nakon što od Ministarstva primimo sredstva koja smo opravdali putem kvartalnog izvješća. Također, tijekom 2024. godine planirano je korištenje ostatka kredita u iznosu od 22.500,00 koji ćemo podmiriti nakon što projekt završi i primimo ostatak projektnih sredstava koja smo ostvarili u zadnjem projektnom izvješću.

**Prijenos sredstava iz prethodne godine**

Planira se prijenos viška prihoda poslovanja u iznosu 110.000,00 eura kojim ćemo pokriti glavnicu iskorištenog kredita.

**Obrazloženje općeg dijela financijskog plana**

**– *Račun prihoda i rashoda – rashodi prema funkcijskoj klasifikaciji***

Ukupno planirani rashodi za 2024. godinu iznose 1.406.240,00 eura i namijenjeni su za osnovno obrazovanje (1.330.390,00 eura) te dodatne usluge u obrazovanju (75.850,00 eura) koje škola provodi, a odnose se na školsku kuhinju te prijevoz učenika.

**Obrazloženje općeg dijela financijskog plana**

***– Račun financiranja***

Računom financiranja planiran je primitak od zaduživanja u iznosu od 22.500,00 eura, što je ostatak kredita koji planiramo iskoristiti u 2024. godini za potrebe financiranja projekta „Razvoj STEM programa u Osnovnoj školi Stari Jankovci“.

Izdaci su planirani u iznosu od 132.500,00 eura, a odnose se na izdatke za otplatu glavnice primljenog kredita.

**Obrazloženje posebnog dijela financijskog plana**

Planirana financijska sredstva koristit će se za provedbu programa osnovnoškolskog obrazovanja te provedbu školskih aktivnosti.

Ukupni rashodi prema izvorima financiranja:

|  |  |  |  |  |
| --- | --- | --- | --- | --- |
| Šifra | Naziv | Plan za 2024. | Projekcija  za 2025. | Projekcija  za 2026. |
| PROGRAM | OSNOVNOŠKOLSKO OBRAZOVANJE | 1.538.740,00 | 1.197.510,00 | 1.197.510,00 |
| Aktivnost | REDOVNA DJELATNOST | 1.538.740,00 | 1.197.510,00 | 1.197.510,00 |
| **Izvor financiranja 11** | Opći prihodi i primici | 90.595,00 | 86.420,00 | 86.420,00 |
| **Izvor financiranja 51** | EU pomoći | 204.555,00 | 0,00 | 0,00 |
| **Izvor financiranja 52** | Ostale pomoći | 1.110.570,00 | 1.110.570,00 | 1.110.570,00 |
| **Izvor financiranja 31** | Vlastiti prihodi | 300,00 | 300,00 | 300,00 |
| **Izvor financiranja 61** | Donacije | 220,00 | 220,00 | 220,00 |
| **Izvor financiranja 81** | Namjenski primici od zaduživanja | 132.500,00 | 0,00 | 0,00 |

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Anđelko Lučić, prof.)